ROMÂNIA

JUDEŢUL NEAMŢ

COMUNA ION CREANGĂ

CONSILIUL LOCAL

**HOTĂRÂREA**

 **Nr. 134 din 09.11.2023**

**Privind darea in folosinta gratuita a unui spatiu cu destinatie de Centru local APIA catre**

**APIA Centrul Judetean Neamt**

 Consiliul local al comunei Ion Creangă, județul Neamț , întrunit în ședință ordinară **,**

 Analizând temeiurile juridice :

- art. 96 alin.(3) , art. 108 lit.,,d” , art. 287 lit.” b” , art. 297 lit.”d” , art. 349- 353 din O.U.G nr. 57/ 2019 privind Codul administrativ , cu modificările și completările ulterioare;

 -Titlul VI, art.858 – 875 din Codul Civil, aprobat prin Legea nr. 287 / 2009 , cu modificarile si completarile ulterioare ;

- Legea nr. 82/1991 a contabilității, republicată , cu modificările și completările ulterioare;

 Legea nr. 273/ 2006 privind finanțele publice locale, cu modificările și completările ulterioare ,

- art. 463 alin.(2) din Legea nr. 227/2015 privind Codul fiscal cu modificările şi completările ulterioare;

-poz. 16 la H.G nr. 1356/ 2001 privind atestarea domeniului public al judetului Neamt, precum si al municipiilor , oraselor si comunelor din judetul Neamt , anexa 40 , modificat si completat prin H.G nr. 131/ 2010 ,

-Legea nr. 7/ 1996 a cadastrului si a publicitatii imobiliare , cu modificarile si completarile ulterioare,

 Ținând seama de prevederile :

- lit.,,b ” , poz.( x) la Anexa la H.C.L nr. 121/ 27.12.2017 privind aprobarea inventarului bunurilor care alcatuiesc domeniul public al comunei Ion Creanga.

- Anexa 1 , sectiunea I , lit .,,b ” poz.ix) la H.C.L nr. 33 din 31.03.2022 privind aprobarea modificării si completării inventarului domeniului public al Comunei Ion Creanga , judetul Neamt , in vederea obtinerii extraselor de carte funciara .

-H.C.L nr. 1 din 31.01.2023 privind aprobarea Regulamentelor de organizare și desfășurare a licitațiilor publice pentru închirierea/concesionarea imobilelor ( terenuri, clădiri ) aflate în proprietatea publică si privată a UAT- Comuna Ion Creangă, judetul Neamt.

 Luând act de :

-adresa APIA , Centrul Județean Neamt nr. 3527 din 27.03.2023 inregistrata la Primarai comunei Ion Creanga la nr.4108 din 30.03.2023 prin care solicita alocarea spatiului in care își desfășoara activitate Centrul Local APIA - Ion Creangă

-referatul de aprobare nr. 13.062 din 24.10.2023 a primarului comunei Ion Creanga ;

-raportul de specialitate intocmit înregistrat sub nr.13.063 din 24.10.2023;

-avizul pentru legalitate ,intocmit de secretarul general al UAT ;

-avizele favorabile al comisiilor de specilaitate ale Consiliului local .

 In temeiul dispozitiilor art. 129 alin.(1) , alin.(2) lit.,,c si d”, alin.(6) lit.,,b”, alin.(7) lit.,,s”, art. 139 alin.(1) si alin.(3 ) lit,, g ”, art. 139 alin.(1) , art. 196 alin.(1) lit.,,a” din Codul administrativ aprobat prin Ordonanta de Urgenta a Guvernului nr. 57 din 03.07.2019, cu modificările și completările ulterioare :

 **Consiliul Local Ion Creanga, judetul Neamt, adoptă prezenta** ;

**HOTĂRÂRE :**

  **Art.1** Se aprobă darea in folosinta gratuita a unui spatiu in suprafata de 109 mp, cu destinatia de Centru local APIA, catre APIA Centrul Judetean Neamt , situate in imobilul cladire- administrativă , sat Ion Creangă , str. I.C Brătianu , nr. 107 , comuna Ion Creanga , judetul Neamt , avand datele de identificare conform anexei nr. 1, schitaamplasament, extras de carte funciara si plan situatie .

-02-

 **Art. 2** Spatiul acordat conform art. 1 fiind parte dinimobilul clădire -administrativa , este înscris în domeniul public al comunei Ion Creangă conform H.C.L nr. 121 din 27.12.2017 , modificata si completata prin H.C.L nr. 33 din 31.03.2022 , Anexa 1 , sectiunea I , lit .,,b ” poz.ix), înscris in cartea funciara a Comunei Ion Creanga sub nr.52237 , având o valoare de inventar 297.844,15 lei.

 **Art. 3** Spatiul alocat conform art. 1 , se acorda pe perioada existentei Centrului local APIA si va rămâne în proprietatea publică a comunei Ion Creangă .

 **Art**.**4** Predarea - primirea bunului prevăzut la art. 1 se va face in termen de 30 zile de la comunicarea Hotărârii de Consiliu Local .

 **Art.5** Proprietarul terenului , respectiv Comuna Ion Creanga are următoarele obligatii :

1. să verifice modul în care sunt respectate condiţiile de folosinţă stabilite prin actul de dare în folosinţă gratuită şi prin lege;
2. să solicite încetarea folosinţei gratuite şi restituirea bunului, atunci când interesul public legitim o impune.

**Art. 6**  Titularul dreptului de folosință gratuită , respectiv APIA Centru Judetean Neamt, are următoarele obligatii :

a) sa ingrijeasca si sa conserve imobilul teren ca un bun proprietar, să folosească bunul potrivit destinaţiei în vederea căreia i-a fost acordată folosinţa gratuită;
**b)** va achita toate cheltuielile ocazionate de folosirea spaţiului prevăzut la art.1, potrivit destinaţiei sale,

c)sa prezinte Consiliului local ,raport privind activitatea de utilitate publica desfasurata, gradul de implementare la nivelul colectivitatii, precum și activitățile pentru perioada următoare;
**d)** să permită accesul proprietarului , Comuna Ion Creanga , prin compartimentele de specialitate al Primăriei comunei Ion Creanga , pentru efectuarea controlului asupra bunurilor;
**e)** să nu modifice bunul, în parte ori în integralitatea lui;
**f)** la încetarea folosinţei gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii şi liber de orice sarcini.

g) sa suporte cheltueilile de întreținere a imobilului, potrivit destinațiie sale .

h) Imobilul prevazut la art. 1 nu poate fi transmis nici oneros si nici cu titlu gratuit, unei alte persoane.

i) Titularul dreptului de folosință gratuită are obligaţia de a informa Comuna Ion Creanga, Primaria comunei Ion Creanga , cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului.

 **Art. 7** Se aprobă modelul de contract de comodat / folosință, conform *anexei nr. 2* la prezenta

 **Art. 8** Plata cheltuielilor de intretinere , a utilitatilor aferente pe parcursul intregii perioade vor fi suportate de catre APIA Centrul Judetean Neamt .

 **Art. 9** Cu ducere la îndeplinire a sarcinilor din prezenta hotărâre se însărcinează Primarul comunei Ion Creanga prin compartimentele de specialitate .

 **Art. 10** Predarea- primirea spatiului se va face în condițiile legii , pe bază de proces – verbal de predare- primire , încheiat între Consiliul local al comunei Ion Creangă , reprezentat prin Primar si APIA ,Centrul Judetean Neamt ce va fi anexă la contractul de folosinta gratuita.

 **Art. 11** Secretarul general al UAT va comunica prezenta instituţiilor , autoritatilor si persoanelor interesate.

 PREȘEDINTE DE ȘEDINȚĂ Contrasemneaza ptr. Legalitate

 CONSILIER LOCAL SECRETAR GENERAL

 Gabriel PETRACHE Mihaela NIŢA

 Notă: 1. Consilieri prezenţi: 13 consilieri, din cei 15 ce formează consiliul local.

 2. Prezenta hotărâre a fost aprobată cu ….13… voturi pentru, \_-\_ voturi împotrivă și \_-\_ abțineri

**Anexa nr. 1**

|  |  |  |  |  |  |  |
| --- | --- | --- | --- | --- | --- | --- |
| Nr Crt. | Codul de clasificare | Denumirea bunului  | Elemente de identificare  | Anul dobândirii sau după caz al dării in folosinta | Valoarea de inventor-mii lei - | Situatia juridica actuală  |
| 0 | 1 | 2 | 3 | 4 | 5 | 6 |
| 1 | 1.6.2 |  Spatiu  |  *Spatiu cu destinatia de APIA Centru local , in suprafata de 109 mp din cladirea administrativa , situate in satul Ion Creanga* , str. I.C.Bratianu , nr. 107 , comuna Ion Creanga , din suprafata totala de 312 mp , regim de inaltime P, doc cadastrala 52237- Comuna Ion Creanga  | 1972 | 297,84415  | Dom public – Anexa 1 , sectiunea I , lit .,,b ” poz.ix) HCL 33/ 2022- lit.,,b ” , poz.( x) la Anexa la HCL 121/ 2017  |

**Anexa nr. 2**

**ROMÂNIA**

**JUDEȚUL NEAMȚ**

**PRIMĂRAI COMUNEI ION CREANGA**

**NR. …………. DIN ………………….2022**

**CONTRACT DE COMODAT/FOLOSINTA SPAȚIU**

 Incheiat astazi \_\_\_\_\_\_\_\_\_\_2023

  **I. PARTILE CONTRACTANTE**

1.1. **UNITATEA ADMINISTRATIV TERITORIALA – COMUNA ION CREANGĂ** – prin reprezentant legal Primar , Dumitru- Dorin TABACARIU , cu sediul administrativ în jud. Neamt , loc. Ion Creanga , str. I.C.Brătianu , nr. 105 , comuna Ion Creanga, C.I.F 2613753, in calitate de comodant pe de o parte,

și

1.2………………………………………………………., cu sediul in …………………...........

…………………………………………………………………………….., prin reprezentant legal ………………………………………………………………………, in calitate de comodatar.

 Partile enumerate mai sus, au convenit sa incheie prezentul contract de comodat/folosinta, cu respectarea urmatoarelor clauze:

 **II. OBIECTUL CONTRACTULUI**

2.1 Comodantul da spre folosinta cu titlu gratuit comodatarului, spatiul in suprafață construita de 109 mp din imobilul cladire – administrative, sat Ion Creangă , str. I.C Brătianu , nr. 107 , comuna Ion Creanga , judetul Neamt , proprietatea publica a UAT- Comuna Ion Creanga, inscris în C.F sub nr.52237 , având valoare de inventar înregistrată în contabilitate de 297.844,15 lei.

 în vederea functionarii APIA Centru local Ion Creanga .

**III. OBLIGATIILE PARTILOR**

**3.1 Obligatiile comodatarului sunt urmatoarele:**

**a)** sa ingrijeasca si sa conserve imobilul ca un bun proprietar să folosească bunul potrivit destinaţiei în vederea căreia i-a fost acordată folosinţa gratuită;

**b)**sa prezinte Consiliului local ,raport privind activitatea de utilitate publica desfasurata, gradul de implementare la nivelul colectivitatii, precum și prognoza și strategii pentru perioada următoare;
**c)** să permită accesul proprietarului , Comuna Ion Creanga , prin compartimentele de specialitate al Primăriei comunei Ion Creanga , pentru efectuarea controlului asupra bunurilor;
**d)** să nu modifice bunul, în parte ori în integralitatea lui;
**e)** la încetarea folosinţei gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, şi liber de orice sarcini.

**f)** sa suporte cheltueilile de întreținere a terenului , potrivit destinațiie sale .

**g)** Spatiu si terenul prevazut la art. 1alin.(3) nu poate fi transmisă nici oneros si nici cu titlu gratuit , unei alte persoane

**h)** Titularul dreptului de folosință gratuită are obligaţia de a informa Comuna Ion Creanga, Primaria comunei Ion Creanga , cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului.

i) suportă cheltuielile de întreținere a bunului potrivit destinației acestuia.

**3.2 Obligatiile comodantului sunt urmatoarele:**

a). sa predea spre folosinta comodatarului bunul descris la pct.2.1.;

b). sa raspunda de repararea daunelor cauzate de viciile ascunse ale imobilului.

c) să verifice modul în care sunt respectate condițiile de folosință stabilite prin prezentul contract;

d)să solicite încetarea folosinței gratuite și restituirea bunului,atunci când interesul public legitim o impune.

**IV. DURATA CONTRACTULUI**

4.1 Partile au convenit sa incheie prezentul contract de comodat pe perioada existentei Centrului local APIA , imobilul rămâne în proprietatea publică a comunei Ion Creangă .

4.2 Predarea-primirea materială a imobilului va avea loc la data de …………………….., data la care

incepe executarea contractului.

**V. INCETAREA CONTRACTULUI**

5.1 Prezentul contract inceteaza de plin drept, fara a mai fi necesara interventia unei Instante

judecatoresti, in cazul in care una dintre parti:

- nu-si executa una dintre obligatiile esentiale enumerate la punctul 3.1 si 3.2. din prezentul contract;

- isi incalca vreuna dintre obligatiile sale, dupa ce a fost avertizata, printr-o notificare scrisa, de catre cealalta parte, nerespectarea acestora, va duce la rezolutiunea/rezilierea prezentului contract sau

- in termen de 15 zile de la data primirii notificarii prin care i s-a adus la cunostinta ca nu si-a executat ori isi executa in mod necorespunzator oricare dintre obligatiile ce-i revin.

5.2 Partea care invoca o cauza de incetarea prevederilor prezentului contract o va notifica

celeilalte parti, cu cel putin 15 zile inainte de data la care incetarea urmeaza sa-si produca efectele.

5.3 Rezilierea prezentului contract nu va avea nici un efect aupra obligatiilor deja scadente

intre partile contractante.

5.4 Prevederile prezentului capitol nu inlatura raspunderea partii care in mod culpabil a cauzat

incetarea contractului.

**VI.MODALITĂȚI DE ANGAJARE A RĂSPUNDERII ȘI SANCȚIUNI**

6.1.Constituie contravenții ,dacă nu sunt săvârșite în astfel de condiții încât să fie

considerate, potrivit legii penale, infracțiuni, următoarele fapte:

a)încălcarea prevederilor punctului 3.1 lit.b,c,d,e,f din prezentul contract

b)încălcarea prevederilor punctului 3.1 lit.g din prezentul contract

Contravențiile prevăzute la lit.a se sancționează cu amendă de 1.000 lei la 2.500 lei.

Contravențiile prevăzute la lit.b se sancționează cu amendă de 500 lei la 1.000 lei.

Constatarea contravențiilor și aplicarea sancțiunilor se fac de către persoane împuternicite de

structurile cu atribuții in acest sens .

 Contravențiilor prevăzute mai sus le sunt aplicabile dispozițiile O.G nr.2/2001 cu modificările și completările ulterioare.

**VII. LITIGII**

7.1 Partile au convenit ca toate neintelegerile privind validitatea prezentului contract sau

rezulatate din interpretarea, executarea ori incetarea acestuia sa fie rezolvate pe cale amiabila de reprezentantii lor.

7.2 In cazul in care nu este posibila rezolvarea litigiilor pe cale amiabila, partile se vor adresa

instantelor judecatoresti competente.

 **VIII. CLAUZE FINALE**

8.1 Modificare prezentului contract se face numai prin act aditional incheiat intre partile contractante.

8.2 Prezentul contract reprezinta vointa partilor si inlatura orice alta intelegere verbala dintre

acestea anterioara sau ulterioara incheierii lui.

8.3 In cazul in care partile isi incalca obligatiile lor, neexercitarea de partea care sufera vreun

prejudiciu a dreptului de a cere executarea intocmai sau prin echivalent banesc a obligatiei respective nu inseamna ca ea a renuntat la acest drept al sau.

8.4 Prezentul contract s-a incheiat intr-un numar de 2 exemplare astazi \_\_\_\_\_\_\_\_2023, data semnarii lui.

 COMODANT COMODATAR

UAT- Comuna Ion Creanga

 Primar

 Dumitru Dorin TABACARIU